Informácia pre verejnosť podľa § 24 ods. 1 k oznámeniu o zmene navrhovanej činnosti podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“).

a)	Okresný úrad Galanta, odbor starostlivosti o životné prostredie, Nová Doba 1408/31, 924 36 Galanta, oznamuje verejnosti, že zmena navrhovanej činnosti „HUBERT pavilón sektov“  podlieha zisťovaciemu konaniu podľa § 18 ods. 2, písm. d) zákona.
Príslušný orgán 	Okresný úrad Galanta, odbor starostlivosti o životné prostredie
Nová Doba 1408/31
924 36 Galanta 	
Názov zmeny navrhovanej činnosti	„HUBERT pavilón sektov“	
Miesto realizácie	Sereď	
Predmet činnosti 	Predmetom zmeny navrhovanej činnosti je vybudovanie pavilónu určeného na reprezentačné účely, predaj produktov a v podzemnej časti na čiastkový technologický krok výroby sektu klasickou metódou. 	
Navrhovateľ	HUBERT J.E.,s.r.o., Vinárska 137, 926 01 Sereď,
IČO: 36246794	

b)	Okresný úrad Galanta, odbor starostlivosti o životné prostredie, Nová Doba 1408/31, 924 36 Galanta ako príslušný orgán štátnej správy podľa § 1 a § 2 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, § 3 písm. k) a § 56 písm. b) zákona, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov začal správne konanie vo veci posudzovania predpokladaných vplyvov na životné prostredie dňom 22. 05. 2019 doručením oznámenia o zmene spoločnosťou  HUBERT J.E., s.r.o., Vinárska 137, 926 01 Sereď,IČO: 36246794
c)	Informácie o navrhovanej činnosti alebo jej zmene, ktorá je predmetom tohto konania je možné získať u príslušného orgánu a povoľujúceho orgánu.
d)	Druh požadovaného povolenia pre realizáciu navrhovanej činnosti alebo jej zmeny:     
Územné a stavebné povolenie podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
e)	Neuvádzame
f)	Relevantné informácie sú sprístupnené na webovom sídle ministerstva v Informačnom systéme EIA/SEA na stránke  www.enviroportal.sk.
Podľa § 29 ods. 8 zákona dotknutá obec do troch pracovných dní po doručení oznámenia o zmene navrhovanej činnosti informuje verejnosť na svojom webovom sídle, ak ho má zriadené, a na úradnej tabuli obce o tejto skutočnosti a o tom, kde a kedy možno do oznámenia o zmene navrhovanej činnosti nahliadnuť, v akej lehote môže verejnosť zasielať pripomienky a miesto, kde sa môžu pripomienky podávať, pričom zabezpečí sprístupnenie oznámenia o zmene navrhovanej činnosti pre verejnosť najmenej 10 pracovných dní od zverejnenia uvedených informácií. 
-2-

g)	Verejnosť môže doručiť príslušnému orgánu písomné stanovisko k oznámeniu o zmene navrhovanej činnosti do desiatich pracovných dní od jeho zverejnenia podľa § 29 ods. 8) zákona na adresu:

Okresný úrad Galanta
	odbor starostlivosti o životné prostredie
	Nová Doba 1408/31
	924 36 Galanta 

Písomné stanovisko sa považuje za doručené, aj keď bolo v určenej lehote doručené dotknutej obci.

Povoľujúci orgán: 
Mesto Sereď, Námestie republiky 1176/10, 926 01 Sereď

h)	Okresný úrad Galanta, odbor starostlivosti o životné prostredie oznamuje, že podľa § 33 ods. 2 správneho poriadku účastníci konania a zúčastnené osoby majú možnosť, aby sa pred vydaním rozhodnutia mohli vyjadriť k jeho podkladu i k spôsobu jeho zistenia, prípadne navrhnúť jeho doplnenie. Do spisu je možné nahliadnuť (robiť z neho kópie, odpisy a výpisy) na Okresnom úrade Galanta.
i)	Rozklad proti rozhodnutiu, ktoré bude výsledkom zisťovacieho konania, je možné podať na Okresný úrad Galanta, odbor starostlivosti o životné prostredie, Nová Doba 1408/31, 924 36 Galanta, v lehote do 15 dní odo dňa oznámenia doručením rozhodnutia účastníkovi konania.
V prípade verejnosti podľa § 24 ods. 4 zákona sa za deň doručenia rozhodnutia považuje pätnásty deň zverejnenia rozhodnutia príslušným orgánom podľa § 29 ods. 15 tohto zákona  v Informačnom systéme EIA/SEA na adrese: www.enviroportal.sk.
Toto rozhodnutie je preskúmateľné súdom podľa zákona č. 162/2015 Z. z. Správny súdny poriadok po vyčerpaní riadnych opravných prostriedkov, ktoré sa preň pripúšťajú.